 Proza - : - Agentia slutelor de emile Zola : - Agentia slutelor de emile Zola"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13959711 print.html' > Vizionari: 5307 > Agentia slutelor proza [ ] - - - - - - - - - - - - - - - - - - - - - - - - - de emile Zola [Emile_Zola ] 2010-11-04 | | inscris in biblioteca de miron stefan i La Paris, se vinde totul: virgine smintite si virgine cuminti, minciuni si adevaruri, lacrimi si surisuri. Nu puteti ignora ca in acest tarim al comertului, frumusetea este un produs folosit in negotul cel mai atroce. Se vind si se cumpara ochii mari si gurile mici, iar nasul si barbia sunt ajustate dupa mercurial preturilor. Cutare gropita sau cutare alunita reprezinta o renta fixa. si cum exista mereu falsuri, se pastiseaza citeodata marfa bunului Dumnezeu si se vind cu mult mai scump sprincenele false, facute cu capatul chibriturilor arse si parul fals innadit de coc cu ace mari. Toate acestea sunt legimite si firesti. Suntem o natiune civilizata, si imi permit sa va intreb la ce ar folosi civilizatia daca nu ne ar ajuta sa inselam si sa fim inselati pentru a ne face viata mai respirabila. Dar trebuie sa va marturisesc ca am fost pe deplin uluit aflind, ieri, ca un industrias, batrinul Durandeau de care ati auzit ca si mine, a avut surprinzatoarea si ingenioasa idee de a face comert cu slutenia. Ca frumusetea se vinde, asta o inteleg; ca se vinde si frumusetea contrafacuta e intrutotul firesc, e un semn al progresului. Declar insa, ca Durandeau merita toate laudele Frantei pentru punerea in circulatie a aceastei resurse moarte care pina azi se numea slutenie. Sa ne intelegem, eu ma refer aici la slutenia sluta, la uritenia nefatarita, leal vinduta drept slutenie. Cu siguranta, ati intilnit, uneori, femei mergind, cite doua laolalta, pe trotoarele spatioase. Se deplaseaza agale, oprindu-se linga vitrinele buticurilor, cu risete infundate, purtindu-si rochiile intr-o maniera supla si seducatoare. Se tin de brat ca doua prietene bune, cel mai adesea, tutuindu-se, sunt deopotriva de elegant imbracate si par sa aiba aceiasi virsta. Dar, de fiecare data, una din ele este de o frumusete fara stralucire; cu un chip care nu indeamna la nimic, dupa care nu te-ai intoarce pentru a o mai privi odata, dar, printr-o imprejurare, se intimpla ca o zarim si o scrutam nu fara placere. Cealalta este intotdeauna de o uritenie atroce, de o uritenie care supara, care incremeneste privirea, care-i forteaza pe trecatori sa faca comparatii intre ea si cea pe care o insoteste. Recunoasteti ca v-ati lasat prinsi in capcana si ca, uneori, v-ati pus pe urmele celor doua. Hidoasa, de una singura pe trotuar, v-ar fi inspaimintat; femeia tinara, cu chipu-i mut, v-ar fi lasat cu totul indiferent. Dar ele erau impreuna, iar slutenia uneia a intetit frumusetea celeilalte. Ei bine! Va spun la ureche ca monstrul, femeia groaznic de urita, apartine Agentiei Durandeau. Ea face parte din personalul Slutelor. Marele Durandeau a inchiriat-o chipului oarecare pentru douazeci de franci, plimbarea. ii iata povestea. Durandeau este un industrias original si inventiv, mare milionar, care face astazi din comert, arta. Se vaicarea de multi ani vazind ca negotul cu fete urite nu aduce nicio letcaie. Sa speculeze prostitutia, bisnita delicata, unui om cu scrupule de bogat ca Durandeau va asigur ca nu-i sta-n cap. intr-o zi, fu lovit instantaneu de lumina de sus. Mintea-i zamisli cea mai moderna idee; deodata, asa cum patesc marii inventatori. Se plimba cu pasi lenti pe bulevard, cind vazu pasind in fata lui doua tinere, una frumoasa, cealalta sluta. si iata ca, privindu-le, intelesese ca sluta era un dichis cu care se gatea frumoasa. Asa cum se vind si rubanurile, pudra de orez, cositele false, e legitim si firesc, isi spuse el, ca frumoasa sa o cumpere pe urita asemeni unui ornament care i se potriveste. Durandeau reveni la el pentru a reflecta in liniste. Operatiunea comerciala la care medita cerea sa fie condusa cu cea mai mare consideratie. Nu dorea sa se lanseze la intimplare intr-un proiect, sublim daca reusea, ridicol daca esua. isi petrecu noaptea facind calcule, citind filosofii cei mai bine graitori in materie de prostie barbateasca si vanitate femeiasca. Ziua urmatoare, in zori, era hotarit: aritmetica ii daduse dreptate, filosofii ii spusera atitea rele despre umanitate incit conta deja pe o clientela numeroasa. iii De as avea ce trebuie, as scrie aici epopeea crearii Agentiei Durandeau. Ar fi o epopee burleasca si trista, umpluta cu lacrimi, cu grimase si hohote de ris. Durandeau avu mai mult de patimit decit crezuse pentru a constitui o oferta de marfuri. Dorind sa procedeze direct, se multumi, mai intii, sa lipeasca de-a lungul jgheaburilor, linga o bucata de zid, in locurile ferite, mici patratele de hirtie pe care se gaseau scrise de mina aceste cuvinte: Se cauta fete tinere urite pentru a face o munca usoara. Astepta opt zile si nu se ivi nici macar o fata urita. Venira cinci sau sase dragute care cereau de lucru, plingind; erau pe pragul dintre saracie si viciu si se mai gindeau inca sa se salveze prin munca. Durandeau se simti foarte incurcat; le spuse si le repeta ca erau dragute si ca nu-i erau de ajutor. Tinerele sustineau ca erau slute, ca doar din pricina galanteriei si rautatii le numea frumoase. Putem crede ca scumpele copile ne putind vinde uritenia pe care n-o aveau isi vind acum frumusetea avuta. Durandeau, in fata acestui rezultat, intelesese ca doar fetele frumoase au curajul sa marturiseasca o uritenie inchipuita. in ceea ce le priveste pe cele urite, niciodata n-au sa vina ele insele sa-si vadeasca marimea gurii, ori micimea propriilor ochi. Afisati pe toate zidurile Parisului ca acordati zece franci oricarii pocitanii care ar veni, si va asigur ca nu va veti saraci deloc. Durandeau se lepada de anunturi. Angaja vreo zece comisionari si ii lansa in oras, in cautare de monstri. Fu o recrutare generala a sluteniei din Paris. Comisionarii, oameni cu tact si gust, avura o truda chinuitoare, procedara dupa caracter si pozitie: brusc, atunci cind subiectul avea o nevoie presanta de bani, ori mai pe ocolite, cind aveau de-a face cu vreo fata care nu murea inca de foame. Fiti convinsi ca este greu unor oameni politicosi, sa se duca sa spuna unei femei: "Doamna, sunteti urita; va cumpar uritenia pentru atita pe zi." Fusera momente memorabile in aceasta vinatoare dupa sarmanele fete care se lamenteaza in fata oglinzii. Uneori, comisionari se indirjeau vazind cum trece pe strada o femeie de o hidosenie ideala si tineau sa i-o prezinte lui Durandeau, pentru a capata laudele sefului. Fura citiva care sa recurga la mijloace extreme. in fiecare dimineata, Durandeau primea si inspecta marfa racolata in ajun. instalat fastuos intr-un fotoliu, in halat galben si in calota de satin negru, dispunea trecerea in sir a noilor recrute, insotita fiecare de comisionarul ei. Atunci, se lasa pe spate, clipea, facea mici schimonoseli de amator contrariat, ori multumit; priza tacticos si medita profund; apoi, pentru a vedea mai bine, cerea inturnarea marfii, o cerceta pe toate fetele; uneori chiar se ridica, atingea parul, examina fata, asa cum croitorul incearca stofa, ori, mai bine, ca un negustor care se asigura de calitatea luminarilor sau a piperului. Cind slutenia era bine reliefata, cind chipul era banal, indobitocit, Durandeau isi freca miinile; il felicita pe comisionar, si era gata sa sarute pina si monstrul. Dar se ferea de sluteniile aparte; cind ochii radiau, iar buzele aveau zimbete nefiresti, ridica din sprinceana si-si spunea incet ca o asemenea urita daca nu era facuta pentru dragoste, era, de cele mai multe ori, facuta pentru pasiune. Manifesta o oarecare raceala fata de comisionar si ii spunea femei sa mai treaca peste ani, cind va fi batrina. Nu-i atit de usor pe cit ai crede sa te pricepi la slutenie, sa alcatuiesti o colectie de femei cu adevarat urite, care sa nu dauneze fetelor frumoase. Durandeau dadu dovada de geniu in alegerile la care se oprise; demonstra ce cunoastere profunda avea in materie de inima si pasiuni. Pentru el, principalul element era fizionomia, si nu retinea decit fetele imunde, cele care ingheata prin propria nulitate si prin fixitatea lor idioata. Ziua in care agentia fu oficial deschisa, cind fu in stare sa ofere fetelor dragute, ca efect izbitor, urite asortate dupa culoarea si felul lor de frumusete, lansa urmatorul prospect: iV Paris, 1 mai 18... AGENtiA SLUTELOR L. Durandeau 18, Strada M., la Paris - Birourile sunt deschise de la 10 la 16 "Doamna, Am onoarea sa va aduc la cunostinta ca tocmai am fondat o agentie dedicata implinirii celor mai mari servicii intru mentinerea frumusetii doamnelor. Sunt inventatorul unui articol de toaleta care trebuie sa incununeze cu o noua stralucire gratiile acordate de natura. Pina astazi, infrumusetarile nu au putut fi disimulate. Dantelele si bijuteriile se vad, se stie chiar si de parul fals din coc, iar purpuriul buzelor, iar rosul moale al obrajilor e o abila incondeiala, tainuind paloarea carnii. Mi-am propus sa rezolv aceasta problema, imposibila la prima vedere, de a gati doamnele, de a le acorda mai multa frumusete, lasindu-i, in acelasi timp, pe trecatori fara secretul acestei noi gratii. Fara sa pui un singur ruban, fara sa te atingi de chip, am vrut sa impodobesc fetele dragute si sa gasesc pentru ele un mijloc de a atrage privirile si pentru a nu face, astfel, eforturi inutile. Sunt incredintat ca ma pot lauda cu rezolvarea deplina a acestei probleme propuse de mine. Astazi, orice doamna, care ar dori sa ma onoreze cu increderea ei, va obtine, la un pret convenabil, admiratia multimii. Articolul meu de toaleta este de o simplitate extrema si de o eficacitate sigura. Nu-mi trebuie decit sa-l descriu, stimata doamna, pentru ca sa-i intelegeti numaidecit mecanismul. Nu ati vazut niciodata vreo cersetoare linga o frumoasa doamna in matase si dantela care ii facea pomana din mina-i inmanusata? Nu ati remarcat cum rochia ei albastra sau verde stralucea, cum se impunea asupra zdrentelor, cum toata aceasta bogatie se exhiba si cistiga in eleganta, in jurul acestei saracii cuprinzatoare? Doamna, am la dispozitie pentru fetele frumoase, cea mai bogata colectie de chipuri urite pe care e cu putinta sa o vezi. imbracamintea gaurita pune in valoare hainele noi, fetele mele slute pun in valoare fetele tinere si dragute. Gata cu falsitatea dintilor, cu falsitatea parului, cu falsitatea pieptului! Gata cu machiajul, cu ingrijirile costisitoare, cu cheltuielile enorme pentru dantele si pudre de orez! Nimic altceva in afara unei urite pe care o iei la brat si pe care sa o plimbi pe trotuar pentru a va scoate in evidenta frumusetea si pentru a va face privite cu jind de domni! Doamna, doriti sa ma onorati in calitate de clienta? Veti gasi la mine produsele cele mai urite si cele mai variate! Veti putea alege sa va asortati frumusetea dupa felul de slutenie care ii vine mai bine: indraznesc sa afirm fara nicio vanitate ca in magazinele mele se afla cele mai mari hidosenii din Paris. Tarif: plimbarea, 5 franci ora, ziua intreaga, 50 de franci. Stimata doamna, fiti sigura de sentimentele mele cele mai distinse. Durandeau" "N. B. Agentia detine, de asemenea, mame si tati, unchi si matusi. - Pret moderat." V Succesul fu mare. Ziua urmatoare, agentia deja functiona, biroul era burdusit de cliente care isi alegeau uritele, tragindu-le cu o veselie feroce. Nu va puteti da seama ce voluptate este pentru o femeie draguta sa se sprijine de bratul uneia urite. Frumusetea-i va creste si se va bucura de hidosenia insotitoarei. Durandeau e un mare filosof. Totusi nu trebuie sa credeti ca organizarea serviciului fu facila. Se ivira mii de oprelisti neprevazute. Fu greu sa procuri personalul, dar si mai greu sa satisfaci clientele. Se prezenta cite o doamna si cerea o sluta. ii puneau inainte marfa si ii spuneau sa aleaga, rezumindu-se doar la citeva sfaturi. iat-o pe doamna mergind de la o sluta la alta, dispretuitoare, considerindu-le pe sarmanele fete ori prea, ori nu-ndeajuns de urite, pretinzind ca niciuna dintre hidosenii nu se asorteaza cu propria-i frumusete. Comisionari degeaba incercara sa-i arate nasul strimb a uneia, enorma gura a celeilalte, ori fruntea ingusta si aerul timp a alteia; ajunsera la capatul oricarei elocvente. Alte dati, doamna era ea insasi de o uritenie inspaimintatoare, iar Durandeau, daca era prezent, avea un chef enorm sa o achizitioneze pe oricit. Sustinea ca vine sa-si sporeasca frumusetea; cauta o sluta tinara si nu prea urita, ne avind nevoie decit de un dichis minor. Comisionari deznadajduiti o plasau inaintea unei mari oglinzi si-i perindau alaturi tot personalul. Cauta sa indoaie pretul uriteniei si se retragea, indignata ca i-au putut prezenta asemenea obiecte. Putin cite putin, clientela deveni fidela, iar fiecare sluta isi crea propria clientela. Durandeau putea privi in urma satisfacut pentru ca pasise inainte in favoarea omenirii. Nu stiu cit de bine intelegeti situatia slutelor. Veselia o traieste sub cerul liber, dar lacrimile le ascunde. Sluta este urita, e sclava, este nefericita pentru ca este platita sa fie sclava si pentru ca este urita. De altfel, o duce bine, are bijuterii, rochii cu volane; tine de brat femeile faimoase, isi duce traiul in trasuri, maninca la cabaretierii cu renume, isi petrece serile la teatru. Pe fetele frumoase le tutuieste, iar naivi cred ca apartin acestei lumi minunate, plina de plimbari si premiere. in timpul zilei e fericirea intruchipata. Noaptea, urla, plinge. Odata iesita din costumatia ce apartine agentiei, ramine singura in mansarda ei, in fata unei bucati de oglinda care-i spune adevarul. Uritenia-i e acolo, despuiata, si stie bine, sarmana fata, ca nimeni nu o va iubi vreodata. Traieste in lumea iubirilor, serveste la zamislirea gingasiei, dar niciodata nu va cunoaste gustul sarutului. Vi Nu mi-am propus pentru moment decit sa relatez despre crearea agentiei si sa transmit numele Durandeau, posteritatii. Asemenea oameni isi au propriul loc in istorie. Poate intr-o zi am sa scriu Marturisirile unei slute. Am facut cunostinta cu una dintre aceste sarmane fete care m-a indurerat, povestindu-mi incercarile ei, de fiecare zi. Are drept cliente fete care sunt cunoscute in tot Parisul si care au dat dovada de multa asprime in ceea ce o priveste. Doamnelor, indurare, nu smulgeti dantelele care va gatesc, fiti blinde cu acele urite fara de care nu ati fi deloc dragute. Sluta mea este un suflet plin de pasiune care, banuiesc, citeste mult Walter Scott. Nu stiu ceva mai trist ca un cocosat indragostit, ori o urita incercind albastrul cerului. Nefericita ii iubea pe toti baieti a caror priviri erau atrase de chipu-i jalnic, determinindu-i sa se opreasca asupra clientelor sale. Ea este aidoma unei capcane - amoroase - cu oglinzi pentru ciocirlii care te ademeneste sub plumbul vinatorului. A trait multe drame. O incercara numeroase gelozii contra acelor femei care o plateau asa cum platesti o pomada, ori o pereche de botine. Nu era decit un lucru inchiriat cu ora, care se intimpla sa aiba o inima si un suflet. Va puteti inchipui deznadejdile si amaraciunile sale in vreme ce suridea, tutuind-o pe cea care ii rapea bucatica ei de dragoste? Se simtea zdrobita de acele fete frumoase care se complaceau in satisfactia meschina de a o trata ca o amica, in fata multimii, si ca sluga, in intimitate. Traia aceasta groaznica nefericire de a apartine acestor smintite care ar fi distrus-o din capriciu asa cum ai sparge portelanul de pe etajera. Dar ce importa progresului, un suflet in suferinta! Umanitatea merge inainte. Durandeau va fi slavit de posteritate pentru ca a pus in circulatie o marfa pina atunci inerta, si pentru ca inventat un articol de toaleta care va inlesni dragostea in lumea intreaga! | index 'pageview'); 